എതിര്ചേരിയില് ഉള്ളവരോടെന്ന പോലെയാണ് സി.പി.ഐ പെരുമാറുന്നത് എല്.ഡി.എഫിന് പരാതി നല്കാന് ജോസ് കെ. മാണി സി പി ഐക്കെതിരെ വിമര്ശനവുമായി കേരള കോണ്ഗ്രസ് എം നേതാവ് ജോസ് കെ മാണി. എതിര് ചേരിയിലുള്ളവരോടെന്ന പോലെയാണ് സി.പി.ഐ പെരുമാറുന്നത്. സി പി ഐ യോജിച്ച് പ്രവര്ത്തിക്കുന്നില്ലെന്നുമാണ് ജോസിന്റെ പരാതി. കേരള കോണ്ഗ്രസ് എം എല് ഡി എഫിന് പരാതി നല്കും. മുന്നണിയില് രണ്ടാം സ്ഥാനം നഷ്ടപ്പെടുമോയെന്ന് സി പി ഐയ്ക്ക് പേടിയുണ്ട്. അനാവശ്യ വിവാദമുണ്ടാക്കാന് വേണ്ടിയാണ് സി പി ഐയുടെ ആവലോകന റിപ്പോര്ട്ട് എന്നും ജോസ് വിമര്ശിച്ചു. കടുത്തുരുത്തിയിലും പാലായിലും സി പി ഐ സഹായിച്ചില്ലെന്നും ജോസ് വിഭാഗം ആരോപിക്കുന്നു. അതേസമയം സി പി എമ്മിനും കേരള കോണ്ഗ്രസിനുമെതിരായ പരാമര്ശങ്ങളില് സി പി ഐ ഉറച്ചു നില്ക്കുകയാണ്. മുന്നണിയില് പരാതിപ്പെട്ടാലും തിരഞ്ഞെടുപ്പ് അവലോകന റിപ്പോര്ട്ട് ഭേദഗതി ചെയ്യില്ലെന്നാണ് സി പി ഐയുടെ നിലപാട്. റിപ്പോര്ട്ട് പാര്ട്ടിയുടെ സ്വന്തം കാര്യമാണെന്നും, പരാതി വന്നാല് മുന്നണിയെ ഇക്കാര്യം അറിയിക്കുമെന്നും പാര്ട്ടി വ്യക്തമാക്കി.